recursal/SuperWikiNEXT-32B huggingface dataset:
நாட்குறிப்பு
முன்பதிவு
கடைசிப்பக்கம்
**நாட்குறிப்பு** (Diary) என்பது தனி மனிதனின் ஒரு நாளைய நிகழ்வுகளைப் பதிவு செய்வது அல்லது அன்றைய பணிகளைக் குறித்து வைத்துக் கொள்ள உதவும் ஏடு ஆகும். **டைஸ்** என்ற இலத்தீன் சொல்லுக்கு **நாள்** என்பது பொருள் இந்த சொல்லிலிருந்து **டைரியம்** என்னும் இலத்தீன் சொல் உருவானது. இச்சொல்லுக்கு **நாட்குறிப்பு** என்பது பொருள். இதிலிருந்தே **டைரி** என்ற ஆங்கிலச் சொல் உருவானது.

அமைப்பு
-------

தமிழ் மற்றும் ஆங்கிலத்தில் நாட்காட்டிக்கு நிகராக பஞ்சாங்க குறிப்பு, நல்ல நேரம், ராசிபலன், திதிகள், நட்சத்திரபலன், சந்திராஷ்டம தினம், சுபமுகூர்த்த தினங்கள் என 365 பக்கங்களிலும் எளியமுறை விளக்கங்களும், நிகழ்வுகள், விழாக்கள் மற்றும் பொன்மொழிகள் குறிபிடப்பட்டு இருக்கும்.

அன்பளிப்புகள்
-------------

பெரிய நிறுவனங்கள் தங்களின் வாடிக்கையாளர்களுக்கு புத்தாண்டு அன்று நாட்குறிப்பு அன்பளிப்பாக வழங்குவது வழக்கம்.

தயாரிப்பு
---------

புத்தாண்டு பிறப்பின்போது, நாட்காட்டிக்கு அடுத்தபடியாக பொதுமக்கள் வாங்க நினைப்பது நாட்குறிப்புகள்தான். வாடிக்கையாளர்களை கவரும் வகையில் ஆண்டுதோறும் மனதை ஈர்க்கும் அட்டைப்படங்கள், புதுப்புது வடிவங்களுடன் பல வகைகளில் நாட்குறிப்புகள் தயாரிக்கப்படுகின்றன.
இதனால் மக்களுக்கு அச்சகங்களில் நிரந்தர வேலை கிடைக்கின்றது.

வெளி இணைப்புகள்
---------------

|  |  |
| --- | --- |
|  | விக்கிமேற்கோள் பகுதியில், இது தொடர்புடையவைகளைக் காண்க: ***நாட்குறிப்பு*** |
**மாங்குளம் இராணுவ முகாம் மீதான தாக்குதல்** விடுதலைப்புலிகளால் நவம்பர் 21, 1990 இல் ஆரம்பிக்கப்பட்டு, நவம்பர் 23, 1990 அன்று முழுமையாக அம்முகாம் கைப்பற்றப்பட்டது.

பின்னணி
-------

இந்திய அமைதி காக்கும் படை இலங்கையின் வடக்கு கிழக்கு மாகாணங்களை விட்டு வெளியேறிய பின் சில மாதங்கள் போரின்றி இருந்தது தமிழர்பகுதி. ஆனிமாதம் சிங்களப் படைகளுக்கும் புலிகளுக்குமிடையில் சண்டை மூண்டது. இரண்டாம்கட்ட ஈழப்போர் என்று இது குறிப்பிடப்படுகிறது.

அந்நேரத்தில் தமிழர் பகுதிகளில் யாழ்ப்பாணத்தில் சில படைமுகாம்கள் தவிர மிகுதிப்பகுதி புலிகள் வசமிருந்தது. குடாநாட்டை ஏனைய பகுதிகளுடன் இணைக்கும் ஒரே தரைவழிப்பாதையான ஆனையிறவில் சிங்களப்படையினர் இருந்தனர். அவர்கள் பரந்தன் வரை விரிந்த கூட்டுப்படைத்தளத்தைக் கொண்டிருந்தனர். கிளிநொச்சியிலும் இராணுவ முகாம் அமைத்திருந்தனர். பின்னர் அம்முகாமைவிட்டுப் பின்வாங்கிச் சென்றனர்.

வவுனியாவிலிருந்து தெற்குப்பக்கமாக தொடர்ச்சியாக சிறீ லங்கா படையினரின் கட்டுப்பாட்டிலேயே இருந்தது. வவுனியாவிலிருந்து யாழ்ப்பாணம் நோக்கி வரும் - ஏ-9 நெடுஞ்சாலை என அழைக்கப்படும் - யாழ் - கண்டி நெடுஞ்சாலையில் இரு இடங்களில் சிறீ லங்கா படைகள் முகாம் அமைத்துத் தங்கியிருந்தது. கொக்காவில், மாங்குளம் எனுமிடங்களில் இருந்த முகாம்களே அவைகள்.

சண்டை மூண்டதும் கொக்காவில் முகாம் தாக்கி வெற்றிகொள்ளப்பட்டது. அதன்பின் இடையில் துருத்திக்கொண்டிருந்த ஒரேமுகாம் மாங்குளம் முகாம்தான். தொடக்கத்தில் சிறிதாக இருந்த முகாம் பின்னர் ஒரு நடவடிக்கைமூலம் பெரிதாக்கிப் பலப்படுத்தப்பட்டது. இதற்கிடையில் யாழ்.கோட்டையைத் தாக்கிக் கைப்பற்றிய புலிகள் அடுத்துக் குறிவைத்தது மாங்குளத்தைத்தான்.

வன்னியில் விசாலமான நிலப்பரப்பொன்றையும் கண்டிவீதியையும் கட்டுப்பாட்டில் வைத்திருக்கவேண்டிய தேவையையும் புலிகள் உணர்ந்திருந்தனர். அதன் வெளிப்பாடுதான் தமது முதலாவது பெரிய நடவடிக்கையாக கொக்காவில் முகாமைத் தாக்கிக் கைப்பற்றிக் கொண்டது. அடுத்து இடையில் துருத்திக்கொண்டிருந்த மாங்குளத்தையும் கைப்பற்றுவது.

அக்காலத்தில் புலிகள் தமது நினைவுநாட்களுக்காக பெரிய தாக்குதலைச் செய்வார்கள் என்ற எதிர்பார்ப்பு எல்லோரிடமும் இருந்தது. அவ்வகையில் ஒவ்வொரு மாவீரர் நாளுக்கும் புலிகள் பெரிய தாக்குதலைச் செய்வார்கள் என்று எல்லோரும் எதிர்பார்த்திருந்தனர். அப்படியே இத்தாக்குதலும் நடந்தது.

இன்று கேணல் நிலையிலிருக்கும் தளபதி பால்ராஜ்ஜின் தலைமையில், இன்னொரு தளபதி தீபனின் துணை வழிநடத்தலுடன் மாங்குளம் முகாம் மீது 21 ஆம் திகதி தாக்குதல் தொடங்கப்பட்டது.

தாக்குதல்
---------

அப்போது பிரபலமாக இருந்த புலிகளின் சொந்தத் தயாரிப்பான பசீலன் 2000 என்ற எறிகணை செலுத்திகளின் துணையுடன் கடுமையான தாக்குதல் தொடுக்கப்பட்டது. பல பகுதிகள் வெட்டையாக இருந்த நிலையில் தாக்குதலைச் செய்தன புலிப்படையணிகள்.

முடிவில் மாங்குளம் படைமுகாம் வீழும் நிலைக்கு வந்தது. இறுதி முயற்சியாக கரும்புலித் தாக்குதல் நடத்தப்பட்டது. முகாம் தாக்குதலுக்கான திட்டமிடலின்போது அக்கரும்புலித் தாக்குதலை நடத்துவது யாரென்று தீர்மானிக்கும் நேரத்தில், வன்னிமாவட்டத் துணைத்தளபதியாக இருந்த போர்க் தானே அதை நடத்தவேண்டுமென்று பிடிவாதமாக நின்று அச்சந்தர்ப்பத்தைப் பெற்றுக்கொண்டார் என்று கூறப்படுகிறது 

இறுதியில் திட்டமிட்டபடி தளபதி - கரும்புலி லெப்.கேணல் போர்க்கின் வெடிமருந்து வாகனம் படைமுகாம் வரை சென்று வெடித்தது. அத்தோடு மாங்குளம் படைமுகாம் புலிகள் வசமானது.

இவற்றையும் பார்க்கவும்
----------------------

இலங்கை இனப்பிரச்சினை காலக் கோடு
**பெருநகர் பிரம்மபுரீசுவரர் கோயில்** தமிழ்நாட்டில் காஞ்சீபுரம் மாவட்டத்தில் உள்ள சிவன் கோயிலாகும்.

அமைவிடம்
--------

இக்கோயில் காஞ்சீபுரம் மாவட்டத்தில் உத்திரமேரூர் வட்டத்தில் மானாம்பதி அருகில் பெருநகர் என்னுமிடத்தில் அமைந்துள்ளது. இத்தலம் பிரம்மபுரம், சதுரானனம், சங்காரானனம், பிரம்மபுரம் என்று பலவாறான பெயர்களில் அழைக்கப்படுகிறது. கடல் மட்டத்திலிருந்து சுமார் 103 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 12°39'06.3"N, 79°39'38.0"E (அதாவது, 12.651750°N, 79.660567°E) ஆகும்.

இறைவன், இறைவி
-------------

இக்கோயிலின் மூலவராக பிரம்மீசர் உள்ளார். இங்குள்ள இறைவி பட்டுவதனாம்பிகை ஆவார். இத்தலத்தின் மரம் வன்னி ஆகும். கோயில் தீர்த்தம் பிரம்ம தீர்த்தம் ஆகும். தை மாதம் பிரம்மோற்சவம், தைப்பூசம், மாசி மகம், சிவராத்திரி, பிரதோஷம் உள்ளிட்ட விழாக்கள் இங்கு நடைபெறுகின்றன.

அமைப்பு
-------

ஊரின் வடகிழக்கில் இக்கோயில் தெற்கில் நுழைவாயிலைக் கொண்டுள்ளது. ஐந்து நிலை கொண்ட ராஜகோபுரத்துடன் கோயில் உள்ளது. முதல் திருசசுற்றில் சிங்கத்தூண் மண்டபத்தில் சக்கர விநாயகர், கோயில் குளம், கோயில் மரம், நந்தி மண்டபம், அலங்கார மண்டபம் ஆகியவை உள்ளன. மகாமண்டபம், நவக்கிரக சன்னதியை அடுத்து பலி பீடமும் சிங்க மண்டபமும் உள்ளன. மூலவர் சன்னதி கஜபிருஷ்ட வடிவில் உள்ளது. உட்பிரகார ஈசான மூலையில் பைரவர் உள்ளார். மூன்றாவது திருச்சுற்றில் அஷ்ட நாகங்களான அனந்தன் வாசுகி, தட்சன், கார்க்கோடகன், சங்கன், பத்மன், மகாபத்மன், குளிகன் ஆகியோர் உள்ளனர்.

மேற்கோள்கள்
-----------

1. 1 2 3  அருள்மிகு பிரம்மபுரீஸ்வரர் திருக்கோயில், தினமலர் கோயில்கள்
பேராசிரியர் **அலெக்சாண்டர் வில்லியம் வில்லியம்சன்** (Alexander William Williamson) (இராயல் சொசைட்டியின் உறுப்பினர்) (1 மே 1824 – 6 மே 1904) இசுகாட்டிசு பரம்பரையில் வந்த இங்கிலாந்தில் பிறந்த வேதியியலறிஞர் ஆவார். இவர் விலலியம்சன் ஈதர் தொகுப்பு முறைக்காக நன்கறியப்பட்டவர் ஆவார்.

வாழ்க்கை
--------

வில்லியம்சன் இலண்டனில் வேண்ட்ஸ்வொர்த்தில் 1824 ஆம் ஆண்டு பிறந்தார். இவர் அலெக்சாண்டர் வில்லிம்சன் மற்றும் ஆண்டனியா மெக்ஆண்ட்ரூ ஆகியோரின் மூன்று குழந்தைகளில் இரண்டாவதாகப் பிறந்தவர் ஆவார். இவரது தந்தை அலெக்சாண்டர் வில்லியம்சன் பிரித்தானிய கிழக்கிந்திய நிறுவனத்தில் எழுத்தராகப் பணிபுரிந்தார். இவரது தாயார் இலண்டனில் உள்ள ஒரு தலையாய வணிகரின் மகளாவார். தனது ஒரு கண்ணில் பார்வைக்குறைபாடு மற்றும் பெரும்பகுதி பயனற்ற இடது கை போன்ற உடலியக்கக் குறைபாடுகள் இருந்தபோதிலும் வில்லியம்சன் அக்கறையும், ஊக்குவித்தலும் நிறைந்த ஒரு அறிவார்ந்த சூழலில் வளர்ந்தார். முன்குழந்தைப் பருவம் பிரிங்டனிலும், அதன் பின்னர் கெனிங்ஸ்டனில் உள்ள பள்ளிகளிலும் கழிந்த பின்னர் 1841 ஆம் ஆண்டில் வில்லியம்சன் ஐடல்பேர்க் பல்கலைக்கழகத்தில் சேர்க்கப்பட்டார். ஐடெல்பெர்கில் லியோபெர்டு கிமெலினின் கீழ் பணிபுரிந்த பின்னர், இவர் ஜஸ்டன் வான் லீபிக் உடன் கியெசென் பல்கலைக்கழகத்தில் பணிபுரிய மாற்றப்பட்டார். இந்தத் தருணத்தில், 1845ஆம் ஆண்டில் இவர் தனது முனைவர் பட்டத்தைப் பெற்றார். பாரிஸ் நகரில் ஆகஸ்ட் கோம்ட் என்பவரிடம் உயர் கணிதத்தைப் படிப்பதில் மூன்று ஆண்டுகளைச் செலவிட்டார்.

1849 ஆம் ஆண்டில், இலண்டன் பல்கலைக்கழகக் கல்லூரியில் வேதியியலாளர் தாமசு கிரகாம் உதவியுடன், வில்லியம்சன் பகுப்பாய்வு மற்றும் செய்முறை வேதியியல் பாடத்திற்கான உதவிப் பேராசிரியராக நியமிக்கப்பட்டார். 1855 ஆம் ஆண்டில் கிரகாம் பதவி விலகியதிலிருந்து, 1887 ஆம் ஆண்டில் வில்லியம்சனின் பணி ஓய்வு வரை அங்கு பணிபுரிந்தார். வில்லியம்சன் பொது (கருத்தியல்) வேதியியல் துறையின் தலைவர் பதவியினையும் அவர் வகித்து வந்தார். 

இதன் காரணமாக தனது வருவாய் அதிகரித்த பின்னர்,1855 ஆம் ஆண்டில், தாமசு ஹெவிட் கீ என்பவரின் மூன்றாவது மகளான தாமசு கேத்தரீன் கீ என்பவரை மணந்து கொண்டார்.  இவர்களுக்கு ஆலிவர் கீ மற்றும் ஆலிஸ் மௌட் ஆகிய இரண்டு குழந்தைகள் இருந்தனர்.  ஆலிசு மௌட் வில்லியம்சன் இயற்பியலாளர் ஆல்பிரட் என்றி பிசனை மணந்தார். 

வில்லியம்சன் 1904 ஆம் ஆண்டு மே 6 ஆம் நாள் இங்கிலாந்தின் சர்ரேயில் ஹாஸ்லெமெர் அருகில் உள்ள ஷாட்டெர்மில்லில் ஹைபிட்போல்டு எனுமிடத்தில் இறந்தார். புரூக்வுட் சிமெடெரியில் இவரது உடல் எரியூட்டப்பட்டது.

மேற்கோள்கள்
-----------

அலெக்சாண்டர் வில்லியம்சன்

1. 1 2  "WILLIAMSON, Alexander William". *Who's who biographies, 1901*. 1901. p. 1197.
2. 1 2 3 4  "Williamson Papers". *University College London Special Collections*.
3. ↑  Foster, G. Carey (1911). "Gedächtnisfeier: Alexander William Williamson". *Berichte der Deutschen Chemischen Gesellschaft* **44** (3): 2253–2269. doi:10.1002/cber.19110440339. .
4. ↑  Harris, J.; Brock, W. H. (1978). "From Giessen to Gower Street: Towards a Biography of Alexander William Williamson (1824–1904)". *Annals of Science* (Taylor & Francis) **31** (2): 95–130. doi:10.1080/00033797400200171.
**தெகெர்பூர்** *(Taherpur)* என்பது இந்தியாவின் மேற்கு வங்காளம் மாநிலத்தில் உள்ள நதியா மாவட்டத்தில் அமைந்துள்ள தெகெர்பூர் காவல்நிலையத்திற்கு உட்பட்ட ஒரு கணக்கெடுப்பில் உள்ள ஊர் ஆகும்.

புவியியல் அமைப்பு
-----------------

பாகிரதி என்றழைக்கப்படும் ஊக்லி ஆற்றின் கிழக்கில் நதியா மாவட்டம் பெரும்பாலும் வண்டல் சம்வெளிகளால் ஆனது. இவ்வண்டல் சமவெளிகளின் குறுக்கே யாலங்கி, சுர்னி மற்றும் இச்சமதி துணையாறுகள் பாய்கின்றன. இந்நதிகளால் வண்டலைப்பெறும் இப்பகுதியில் வெள்ளம் ஒரு தொடர்ச்சியான வளமாக இருக்கிறது

23.18° வடக்கு 88.58° கிழக்கு என்ற அடையாள ஆள்கூறுகளில் தெகெர்பூர் நகரம் பரவியுள்ளது.

மக்கள் தொகையியல்
----------------

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி தெகெர்பூர் நகரத்தின் மொத்த மக்கள் தொகை 20,060 ஆகும் இம்மக்கள் தொகையில் 51% பேர் ஆண்கள் மற்றும் 49% பேர் பெண்கள் ஆவர். இம்மக்கள் தொகையில் கல்வியறிவு சதவீதம் 80% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். மக்கள் தொகையில் ஆண்களில் 84 சதவீதத்தினர் கல்வியறிவு பெற்றவர்களாகவும் பெண்களில் 76 சதவீதம் பேர் கல்வியறிவு பெற்றவர்களாகவும் உள்ளனர். ஆறுவயதிற்குக் குறைவான சிறுவர்கள் 9% அளவில் உள்ளனர்.

மேற்கோள்கள்
-----------

1. ↑  "District Wise List of Statutory Towns". *Census of India 2001, Urban Frame*. Directorate of Census Operations, West Bengal. 2007-09-27 அன்று மூலதளத்திலிருந்து பரணிடப்பட்டது எடுக்கப்பட்டது. 2007-10-06 அன்று பார்க்கப்பட்டது.
2. ↑  Gangopadhyay, Basudev, *Paschimbanga Parichay*, 2001, (வங்காள மொழியில்), p. 70, Sishu Sahitya Sansad
3. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலதளத்திலிருந்து பரணிடப்பட்டது எடுக்கப்பட்டது. 2008-11-01 அன்று பார்க்கப்பட்டது.
அலெக்சாண்டர் தீவு, அண்டார்டிக்காவின் மிகப்பெரிய தீவாகும். அலெக்சாண்டர் தீவு பெல்லிங்ஸ்ஹவுசென் கடலில், அண்டார்டிக் தீபகற்பத்தில் உள்ள பால்மர் நிலத்தின் மேற்குப் பகுதியில் அமைந்துள்ளது. அலெக்சாண்டர் தீவு வட-தெற்கு திசையில் சுமார் 390 கிலோமீட்டர் (240 மைல்) நீளமானது. அலெக்ஸாண்டர் தீவு தேவோன் தீவுக்கு பின்னர், உலகின் இரண்டாவது மிகப் பெரிய குடியேற்றமல்லாத தீவு ஆகும்.

வரலாறு
------

அலெக்சாண்டர் தீவு 1821 ஆம் ஆண்டு ஜனவரி 28 இல் ஓர் ரஷ்ய பயணத்தின் மூலம் கண்டுபிடிக்கப்பட்டது. இந்த பயணத்தை ஃபேபியான் கோட்லிப் வான் பெல்லிங்ஸ்ஹவுசெனின் தலைமையிலானது. அவர் இத்தீவுக்கு ரஷ்யப் பேரரசரான முதலாம் அலெக்சாண்டரின் பெயரை வைத்து, அலெக்சாண்டர் தீவு என்று பெயரிட்டார்.

நிலவியல்
--------

அலெக்ஸாண்டர் தீவின் மேற்பரப்பு பெரும்பாலும் பனியால் மூடப்பட்டுள்ளது. அலெக்ஸாண்டர் தீவில் உள்ள மலைத்தொடர்கள்: கோல்பர்ட், ஹாவ்ரே, லாசஸ், ரோயன், சோபியா பல்கலைக்கழகம், வால்டன் மலைகள் மற்றும் பல.

மேற்கோள்கள்
-----------

1. 1 2 3  U.S. Geological Survey Geographic Names Information System: அலெக்சாண்டர் தீவு
2. ↑  Siple, Paul (1963). "Obituary: Carl R. Eklund, 1909–1962". *Arctic* (Arctic Institute of North America) **16** (2): 147–148. doi:10.14430/arctic3531.. பார்த்த நாள்: 2013-01-19.
3. ↑  "காப்பகப்படுத்தப்பட்ட நகல்" (PDF). 2013-07-07 அன்று மூலம் (PDF) பரணிடப்பட்டது. 2018-06-10 அன்று பார்க்கப்பட்டது.
4. ↑  Stewart, J. (2011) *Antarctic An Encyclopedia* McFarland & Company Inc, New York. 1776 pp. ISBN 9780786435906.
5. ↑  Smith, J.A. M.J. Bentley, D.A. Hodgson, and A.J.Cook (2007) *George VI Ice Shelf: past history, present behaviour and potential mechanisms for future collapse.* Antarctic Science 19(1):131–142.
மர்ம கோட்டையகம்
**மர்ம கோட்டையகம்** (Mystery Castle) என்பது அமெரிக்காவின் அரிசோனா மாநிலத்தில் பீனிக்ஸ் நகரில் சவுத் மவுண்டன் பூங்கா மலையடிவாரத்தில் அமைந்துள்ள ஒரு கட்டடம் ஆகும். இது 1930 இல் பாய்ஸ் லூதர் கல்லி என்பவரால் அவருடைய மகள் மேரி லூ என்பவருக்காக கட்டப்பட்டது. லூதர் கல்லி தனக்கு காச நோய் இருப்பதை அறிந்து, சியாட்டில் இருந்து பீனிக்ஸ் பகுதிக்கு குடிபெயர்ந்து, இந்த வீட்டை மலிவான பொருட்களைக் கொண்டு கட்டத் தொடங்கினார். அவர் 1945 இல் இறந்தார். அதன்பிறகு மேரி லூவும் அவரது தாயாரும் தங்கள் மரபுரிமைப்படி மர்மக் கோட்டையின் உரிமையாளர்களாயினர்.

பாய்ஸ் லூதர் கல்லியிடம் அவருடைய ஐந்து வயது மகள் மேரி லூ, ஒரு கோட்டை வேண்டும் என ஆசையாக கேட்டதால், தன் மகளின் ஆசையை நிறைவேற்றுவதற்காகக் காசநோயால் பாதிக்கப்பட்டு இருந்தபோதும் தன் அன்றாடப் பணிகளைக் கவனித்துக்கொண்டே 18 அறைகள் கொண்ட இந்தக் கோட்டையை லூதர் கட்டினார். இந்தக் கதை A Life Magazine story என்ற பெயரில் (ஜனவரி 26, 1948)  என்ற தலைப்பில் பத்திரிக்கையில் வெளியானது அதில் மேரி லூவும் அவரது தாயாரின் படங்களும் இடம்பெற்றன.

மேற்கோள்கள்
-----------

1. ↑  ரேணுகா (10 பெப்ரவரி 2018). "காதல் சொல்லும் கட்டிடங்கள்". *கட்டுரை*. தி இந்து தமிழ். 15 பெப்ரவரி 2018 அன்று பார்க்கப்பட்டது.
2. ↑   *Life Magazine*.. பார்த்த நாள்: 5 February 2011.
**ஜான் விராட்டெசுலி** *(John Wrottesley)* **விராட்டெசுலியின் இரண்டாம் கோமான்** (5 ஆகத்து 1798 – 27 அக்தோபர் 1867) ஓர் ஆங்கிலேய வானியலாளரும் பிரித்தானிய மாவீரரும்(நைட்)அரசு வானியல் கழக ஆய்வுறுப்பினரும் ஆவார்.

vஇராட்டெசுலி முற்றம்,குடும்ப மாளிகை

வாழ்க்கை
--------

விராட்டெசுலி முதலாம் கோமான் ஜான் விராட்டெசுலியின் மகன் ஆவார். இவர்து முதல் மனைவி, சீமாட்டி கரோலின் பென்னெட் தான்கர்வில்லியின் நான்காம் கோமான் ஆகிய சார்லசு பென்னெட்டின் மகள் ஆவார். விராட்டெசுலி தன் தந்தைக்குப் பிறகு 1841 மார்ச்சு, 16 இல் அடுத்த கோமான் ஆனார்.

இவர் வானியலில் ஆற்றிய பங்களிப்புக்காகத் தனிபெருமை பெற்றவர் ஆவார். இவர் அரசு வானியல் கழகத்தை நிறுவிய உறுப்பினர்களில் ஒருவராவார். இவர் அந்நிறுவனத் தலைவராக 1841 முதல் 1842 வரை இருந்தார். இவர் 1839 இல் அரசு வானியல் கழகப் பொற்பதக்கத்தை *1318 விண்மீன்கலின் வல ஏற்றத்துக்கான அட்டவணையை* உருவாக்கியதற்காகப் பெற்றார். இவர் 1853 இல் மத்தேயு பான்டைன் மவுரி வானிலையியல் நோக்கீடுகளுக்கும் கண்டுபிடிப்புகளுக்குமான திட்டம் பற்றிய கவன ஈர்ப்பை பிரபுக்களின் அவையில் கொண்டு வந்தார். இவர் 1855 நவம்பர் 30 இல் அரசு வானியல் கழகத் தலைவராக இருந்தபோது, உரோசேவின் கோமகன் ஆனார்.

நிலாவின் விராட்டெசுலி குழிப்பள்ளம் இவரது நினைவாகப் பெயரிடப்பட்டது.

இவர் 1867 அக்தோபர் மாதத்தில் தனது 69 ஆம் அகவையில் இறந்தார்.

குடும்பம்
---------

இவர் 1821 ஜூலை 28 இல் சோபியா எலிசபெத்தை(இறப்பு: 13 ஜனவரி, 1880) மணந்தார். வ்சோபியா எலிசபெத்த் சுட்டாபோர்டுசயர் நகரச் சில்லிங்டன் சேர்ந்த கிப்பார்டின் மூன்றாம் மகள் ஆவார். இவர்களுக்கு ஐந்துமகன்களும் இரண்டு மகளும் உண்டு. இவரது இளம் மகன்களான என்றியும் கேமரானும் போரில் கொல்லப்பட்டனர். இவருக்குப் பிறகு இவரது மூத்த மகனான ஆர்த்தர் விராட்டெசுலி மூன்றாம் கோமகன் ஆனார். ஜார்ஜ் வாட்டெசுலி இவரது மூன்றாம் மகன் ஆவார்.

மேற்கோள்கள்
-----------

1. ↑  Armitage, J. (2006). "Lord John, 2nd Baron Wrottesley and the Wrottesley Hall Observatory". *The Antiquarian Astronomer* (Society for the History of Astronomy) **3**: 5–10. Bibcode: 2006AntAs...3....5A.
2. ↑  "John, Second Baron Wrottesley". *Monthly Notices of the Royal Astronomical Society* (Royal Astronomical Society) **28** (4): 64–68. 1868.. பார்த்த நாள்: 18 November 2015.
3. ↑  *Men of the Time, Biographical Sketches of Eminent Living Characters*; London: David Bogue, Fleet Street. (1856) p.793
4. ↑    "Wrottesley, John". *Dictionary of National Biography* **63**. (1900). London: Smith, Elder & Co.
5. ↑  வார்ப்புரு:Cite DNB12

வெளி இணைப்புகள்
---------------

* Awarding of RAS gold medal
* Obituary
**அலிவலம் பூமிநாதசாமி கோயில்** தமிழ்நாட்டில் திருவாரூர் மாவட்டம், அலிவலம் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் பூமிநாதசுவாமி கரியமரணிக்கபெருமாள் அய்யனார், சாந்தநாயகி மாரியம்மன் பிடாரியம்மன் சன்னதிகளும், விநாயகர் முருகன் சண்டிகேஸ்வரர் அறங்காத்தநாயகி தஷ்ணாமூர்த்தி உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது. சித்திரை மாதம் தீமிதி முக்கிய திருவிழாவாக நடைபெறுகிறது. புரட்டாசி மாதம் நவராத்திரி திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**ஜான் லே காரே** (*John le Carré*) என்ற புனைப்பெயரில் எழுதும் **டேவிட் ஜான் மூர் கார்ன்வெல்** (*David John Moore Cornwell*, பி. அக்டோபர் 19, 1931) ஒரு பிரித்தானிய எழுத்தாளர். சமகால உளவுப்புனைவு எழுத்தாளர்களுள் குறிப்பிடத்தக்கவர். 1950 கள் மற்றும் 60 களில் ஐக்கிய இராச்சியத்தின் உளவு நிறுவனங்களான எம். ஐ. 5 மற்றும் எம். ஐ. 6 ஆகியவற்றில் பணியாற்றியவர். 1963 இல் ஜான் லே காரே என்ற புனைப்பெயரில் வெளியான *தி ஸ்பை ஹூ கேம் இன் ஃப்ரம் தி கோல்ட்* (*The Spy Who Came in from the Cold*) என்ற அவரது புதின்ம் பெரும் வரவேற்பைப் பெற்றது. உலகின் பல நாடுகளிலும் அதிக விற்பனை ஆனது. இதைத் தொடர்ந்து தன் பணியிலிருந்து விலகிய கார்ன்வெல் முழு நேர எழுத்தாளரானார். காரேயின் படைப்புகள் பனிப்போரில் அமெரிக்க-பிரித்தானிய மற்றும் சோவியத் உளவு நிறுவனங்களிடையேயான போட்டிகளையும் மோதல்களையும் மையக்கருவாகக் கொண்டுள்ளன. 20ம் நூற்றாண்டின் பிற உளவுப் புனைவுப் படைப்புகளைப் போல் ஒற்றர்களின் உலகை கறுப்பு-வெள்ளையாக காட்டாமல் அற அடிப்படையில் மிகவும் சிக்கலான ஒன்றாக சித்தரிக்கின்றன. 1991 இல் பனிப்போர் முடிவடைந்த பின்னர் காரே தனது படைப்புகளை புதிய பலசார் அரசியல் சூழலில் நடப்பனவாக மாற்றிக் கொண்டார். அவரது படைப்புகள் பல திரைப்படங்களாக எடுக்கப்பட்டுள்ளன.
**துறைமுகம் (*Thuraimugam*)** கே ராஜேஷ்வர் இயக்கத்தில் 1996 ஆம் ஆண்டு வெளிவந்த இந்தியத் தமிழ்த் திரைப்படமாகும். ஜார்ஜ் தயாரிப்பில் ஆதித்தியன் இசை அமைப்பில் 25 அக்டோபர் 1996 ஆம் தேதி இப்படம் வெளியானது. அருண்பாண்டியன், ஷோபனா, லிவிங்ஸ்டன், அலெக்ஸ், பூர்ணம் விஸ்வநாதன், சார்லி, ஜெய்கணேஷ், கவிதா மற்றும் பலர் நடித்துள்ளனர்.

நடிகர்கள்
---------

சி அருண் பாண்டியன், ஷோபனா, லிவிங்ஸ்டன் (நடிகர்), அலெக்ஸ், பூர்ணம் விஸ்வநாதன், சார்லி, ஜெய்கணேஷ், கவிதா, ஜார்ஜ், சாவித்திரி, டிஸ்கோ சாந்தி, அனுஷா, ஷகிலா, கிருஷ்ணமூர்த்தி, மேனேஜர் சீனா, மாஸ்டர் உதயராஜ், மகேந்திரன், நெல்லை கபிலன், ஜெயமணி, வின்சென்ட் ராய்.

கதைச்சுருக்கம்
--------------

நாமம் (ஜெய்கணேஷ்) ஒரு தொழிலாளிகள் சங்கத் தலைவர் ஆவார். அவர் தனது மனைவி புண்ணிய லட்சுமி மற்றும் இரு குழந்தைகளுடன் வறுமையில் வாழ்ந்து வருகிறார். சம்பள பற்றாக்குறையின் காரணமாக அவர் உண்ணாவிரத போராட்டம் ஒன்றிலும் ஈடுபடுகிறார். உண்ணாவிரத போராட்டத்தின் இறுதி நாளில் தனது நண்பன் எத்திராஜ் நாமத்திற்கு விஷம் வைத்து கொன்று விடுவதால் அந்த சங்கத்தின் புதிய தலைவராக எத்திராஜ் பொறுப்பேற்கிறான். இரு குழந்தைகளும் பசியில் மிகவும் அவதிப்பட்டு அதில் அந்தப் பெண் குழந்தை இறந்துவிடுகிறது. அதை தாங்கிக்கொள்ள முடியாத புண்ணிய லக்ஷ்மியும் அவளது ஆண் குழந்தையையும் கடலில் தற்கொலை செய்ய முயற்சி செய்கிறார்கள். பின்னர், அவர்கள் இருவரும் தொழிலாளிகளால் காப்பாற்றப்பட்டு மருத்துவமனையில் அனுமதிக்கப் படுகிறார்கள். ஜானி தன் தாயை விட்டு வெளியேறுகிறான்

பல ஆண்டுகளுக்குப் பிறகு, ஜானி ஒரு துறைமுக நகரில் பெரிய ரவுடியாக இருக்கிறான். அப்போது தன் தாயை சந்திக்க நேரிடுகிறது அவரிடம் வெறுப்பு குறையாமல் இருந்ததால் தன் தாயை விட்டு விலகியிருக்கவே விரும்பினான் ஜானி. காவல்துறை ஆய்வாளர் அலெக்ஸாண்டர் வீரமுத்து ஜானியை கைது செய்ய காத்திருந்தார். எத்திராஜின் மகன் குமார், ஜானியின் நண்பன். ஓர் இரவில் கௌரி குமார் ஒரு விலைமகளை கொன்றுவிடுகிறான். அந்த கொலை பழி ஜானி மீது தவறுதலாக சுமத்தப்படுகிறது. நீதிமன்றத்தில் கௌரி குமாருக்கு ஆயுள் தண்டனையும், ஜானிக்கு ஏழு ஆண்டுகள் கடுங்காவல் தண்டனையும் விதிக்கப் படுகிறது.

7 ஆண்டுகளுக்குப் பிறகு வழக்கறிஞர் ராமானுஜத்தை பழி வாங்க முயற்சி செய்கிறான் ஜானி. அவரை கொல்லும் முதல் முயற்சி தோல்வியில் முடிகிறது. அதனால் அவரது மகள் ருக்மணியின் திருமணத்தை நிறுத்துகிறான் ஜானி. அந்நிலையில் ஜானிக்கும் எத்திராஜிற்கும் மோதல் வெடிக்கிறது. பின்னர் என்னவானது என்பதே மீதிக் கதை ஆகும்

ஒலிப்பதிவு
----------

இத்திரைப்படத்தின் பின்னணி மற்றும் பாடல்களுக்கு இசை அமைத்தவர் ஆதித்தியன் ஆவார். ஆறு பாடல்களை கொண்ட ஒலித்தொகுப்பு 1994ஆம் ஆண்டு வெளியானது. இப்படத்தில் வரும் ஆறு பாடல்களையும் எழுதியவர் இயக்குனர் ராஜேஷ்வர் ஆவார்.

மேற்கோள்கள்
-----------

1. ↑  "http://www.gomolo.com". 2019-03-29 அன்று மூலம் பரணிடப்பட்டது. 2019-03-29 அன்று பார்க்கப்பட்டது. External link in `|title=` (உதவி)
2. ↑  "www.cinesouth.com/". Archived from the original on 2005-12-03. 2019-03-29 அன்று பார்க்கப்பட்டது.CS1 maint: unfit url (link)
3. ↑  "http://www.jointscene.com". Archived from the original on 2011-12-02. 2019-03-29 அன்று பார்க்கப்பட்டது. External link in `|title=` (உதவி)CS1 maint: unfit url (link)
4. ↑  "https://groups.google.com/". External link in `|title=` (உதவி)
5. ↑  "http://play.raaga.com". External link in `|title=` (உதவி)
6. ↑  "http://www.saavn.com". External link in `|title=` (உதவி)
7. ↑  "https://groups.google.com". External link in `|title=` (உதவி)
**மர்மகோவா கோட்டை** (*Mormugão fort*) இந்தியாவின் மேற்கு கடற்கரையிலுள்ள கோவா மாநிலத்தில் உள்ள மர்மகோவா நகரில் பாயும் சுவாரி ஆற்றின் தெற்கு முனையில் அமைந்துள்ளது.

வரலாறு
------

இந்த அரண் போர்த்துகீசிய இந்திய மாநிலத்தின் வைசுராய் நான்காவது விடிகுவேரா டோம் பிரான்சிசுகோ டா காமா,   அவரது இரண்டாவது அரசாங்கத்தின் போது, அப்போது இந்திய மாநிலத்தின் தலைநகராக இருந்த தெற்கு கோவாவைப் பாதுகாப்பதற்காக கட்டப்பட்டதாகும். 

பண்டைய கல்வெட்டுகளின் படி, இவரது படைப்புகள் 1624 ஆம் ஆண்டில் தொடங்கின. அந்த நூற்றாண்டில், கோவாவின் பழைய நகரத்தை ஆக்கிரமித்த தொடர்ச்சியான கொள்ளைநோய்கள் மற்றும் தாக்குதல்கள் காரணமாக, வைசுராய்கள் போர்த்துகீசிய இந்தியாவின் தலைநகரை ( ஆண்டியா போர்த்துகீசா ) மர்மகோவாவிற்கு மாற்ற நினைத்தனர். அதற்காக சில கட்டிடங்கள் கட்டப்பட்டன. அதிகமான திட்ட செலவுகள் காரணமாக திட்டம் கைவிட வழிவகுத்தது. 

1737 ஆம் ஆண்டு மராட்டியர்களின் படையெடுப்பின் போது இப்பகுதி இழக்கப்பட்டது. பத்தொன்பதாம் நூற்றாண்டில் தற்போது பன்சிம் என அறியப்படும் நோவா கோவா புதிய தலைநகராக மாறியது.

தற்போது, மர்மகோவா கோட்டை மிகவும் சிதிலமடைந்துள்ளது.

சிறப்பியல்புகள்
---------------

மர்மகோவா கோட்டை ஒரு செவ்வக வடிவத் திட்டத்தைக் கொண்டிருந்தது. 330, 88 மீட்டர் நீள அகல பரிமாணங்கள் கொண்டு நிலப்பக்கத்தில் ஐந்து பக்கங்களும் கடல் பக்கத்தில் நாற்கரவடிவமும் கொண்டிருந்தது. உள்ளே சேவை கட்டிடங்கள் நின்றன. ஒரு வட்ட கோபுரம் கோட்டையிலிருந்து துறைமுகத்திற்கு அணுகலை கொடுத்தது.

நூல் பட்டியல்
-------------

* AZEVEDO, Carlos de. *A Arte de Goa, Damão e Diu*. Lisboa: Comissão Executiva do V Centenário do Nascimento de Vasco da Gama (1469-1969), 1970. plantas, fotos p/b.

மேற்கோள்கள்
-----------

1. ↑  Chilka, Amit (2014-09-08) (in en). *Sea Forts of India*. Osmora Incorporated. பன்னாட்டுத் தரப்புத்தக எண்:9782765903611. .
2. ↑  Abram, David (2003) (in en). *Goa*. Rough Guides. பன்னாட்டுத் தரப்புத்தக எண்:9781843530817. .
3. ↑  Scholberg, Henry (1995) (in en). *Fortress Portugal in India: a photographic history of the Portuguese forts of India*. NorthStar Publications. பக். 39. .
4. ↑   (in en) *Goa*. Outlook Pub.. 2004. பக். 232. பன்னாட்டுத் தரப்புத்தக எண்:9788190172493. .
**கப்பூது காட்டுக்கந்தன்**  இலங்கைத்தீவின் வட முனையில் அமைந்துள்ள கப்பூது என்னும் பழம்பெரும் சிற்றூரில் அமைந்தூள்ள்ள ஒரு முருகன் கோயில் ஆகும். கப்பூது வடமராட்சி-தென்மராட்சிகளின் எல்லைக் கோட்டில் அமைந்துள்ளது. (இதன் அயற் கிராமங்களாக சரசாலை, வாதரவத்தை அமைந்துள்ளன).

வரலாறு
------

இந்த கப்பூது முருகன் ஆலயவரலாறானது போத்துக்கீயர், ஒல்லாந்தர்களின் படையெடுப்புக்கு முன்பில் தோன்றியதற்கான வரலாற்றுச்சான்றுகள் முன்னோர்களால் செவிவழியாக சொல்லப்பட்டு இன்று வரை பேணிவரப்படுகின்றது. ஆரம்பகாலம் 1800ம் ஆண்டாகவும் அன்றிலிருந்து அன்னியர்களால் இடித்து மறைக்கப்படும் வரை அக்கால மக்களால் பெரிதும் பூசிக்கப்பட்டு பூஜைகள் நிகழப்பெற்றுவந்துள்ளது. பின்பு ஆங்கிலேயர் ஆட்சி செய்யும் காலத்தில் அவ்வூர் மெய்யடியார் ஒருவர் கனவில் தனது இருப்பிடத்திற்கு அருகிலுள்ள குளத்தில் முருகன் ஆலயமொன்றை ஒல்லாந்தர்கள் இடித்து விக்கிரகங்களை மறைப்பதாக கண்டதாக தன் ஊர்மக்களிடம் கூறினார். கனவின் வெளிப்பாடாக அவ்வூர் மக்கள் உதவியுடன் குளத்தை அகழ்ந்து பார்க்கும்போதே கனவில் சொல்லப்பட்ட விக்கிரகங்கள் காணப்பட்டதானது அற்புத நிகழ்வாக இன்றும் போற்றப்படுகின்றது

இன்றைய நிலை
-----------

அன்றைய மெய்யடியார்களினால் சிறிதாக பக்தி சிரத்தையுடன் அழகுற ஆரம்பிக்கப்பட்ட முருகன் ஆலயமானது நாளடைவில் பக்தர்களின் அயராத முயற்சியினால் 1914ம் ஆண்டு கற்களால் கட்டிமுடிக்கப்பட்டது. மேலும் கால ஓட்டத்தில் இவ்வாலயம் 1926, 1938ம் ஆண்டுகளில் புனருத்தாரனப்பணிகள் செய்யப்பட்டு கும்பாவிஷேகம் சிறப்பாக நடைபெற்றது. அன்று தொட்டு வைகாசி மாத அமாவாசையை அடுத்து சதுர்த்தியில் உற்சவம் ஆரம்பமாகி பூரணையில் தீர்த்தமுடன் நிறைவாவது வழக்கமாகும். இதனைத் தொடர்ந்து 1959இல் மீள் புனருத்தானமுடன் கும்பாவிஷேகமும், 1976 ஆம் ஆண்டு பாலஸ்தானமும் செய்யப்பட்டது. மேலும் 1980களில் மிகவும் பிரமாண்டமாக விஸ்தரிக்கப்பட்ட திருப்பணியாக ஆரம்பித்து (இரு கேணிகள், அன்னதானமடம், அம்பாள் ஆலயம், வைரவர் ஆலயத்துடன்) 1989 ம் ஆண்டு மகாகும்பாபிஷேகத்துடன் நிறைவுகண்டது. ஆலயத்திற்கு மேலும் மெருகூட்டும் விதமாக சித்திரத்தேர் சிறப்புற பெரும் பொருட்செலவில் வடிவமைக்கப்பட்டது.

குறிப்புகள்
-----------

1. ↑  இந்த ஆலயத்தின் தோற்றம் பற்றி ஆரம்ப காலம் முதலே மிகுந்த ஈடுபாடுள்ளவரும் தர்மகத்தாக்களில் முக்கியவருமான திரு.சபாபதிப்பிள்ளை தாமோதரம்பிளை அவர்கள் தன் அனுபவங்களுடன் கூறிய விடயங்கள் கட்டுரையாக வீரகேசரி பத்திரிகையின் 5.6.2000 பதிப்பில் வெளியாகியிருந்தது.
**துர்தேவதை** (கிரேக்கம்: **நெமிசிசு**, *Nemesis*) என்பது சூரியனிலிருந்து 50,000 முதல் 100,000 வானியல் அலகுகள் தூரத்தில் இருப்பதாகக் கருதப்படும் ஒரு விண்மீன். கிரேக்க தொன்மவியலில் நெமிசிசு ஒரு கடவுள். தமிழர்கள் இதனை தூமம் என்று கண்டனர் 

 
 சூரியனின் சுற்றுப்பாதை

சூரியனின் துணைவி
----------------

பொதுவாக இவ்வண்டத்தில் பல இரட்டை விண்மீன்களை காணலாம். அவ்வாறு சூரியனுக்கும் ஒரு துணை விண்மீன் இருக்கிறது. அதை மாந்தரால் பார்க்க முடிவதில்லை. ஏனென்றால் அது ஒரு வெண் குறுமீன் ஆகவோ பழுப்பு குறுமீன் ஆகவோ சிவப்பு குறுமீன் ஆகவோ மாறியிருக்கும். அது வியாழன் போல் 10 மடங்கு நிறை கொண்டதாக இருக்கும்.

சூரியன் பால் வழி மண்டலத்தை 20 கோடி ஆண்டுகளுக்கு ஒரு முறை சுற்றி வரும்போது இந்த துர்தேவதையும் ஒன்றை ஒன்று சுற்றி வருவதாக நம்புகின்றனர். இது சூரியனுக்கு அருகில் வரும் போது 1 ஒளியாண்டு தூரத்திலும், அதிக பட்சமாக 2.4 ஒளியாண்டு தூரத்திலும் சுற்றி வருவதாக நம்புகின்றனர்.

பெயர் காரணம்
------------

துர்தேவதை, நடுவில் உள்ளது சூரியன்
இதனுடைய சுற்றுப்பாதை காரணமாகவே பூமியிலும், மற்ற சூர்ய குடும்ப கிரகங்களிலும் விண் கல் மழை, நிலநடுக்கம் போன்ற எதிர்பாராத தாக்குதல் நடக்கிறது என நம்பப்படுவதால் இவ்விண்மீன் துர்தேவதை என பெயர் பெற்றது.

படக்குறிப்பு
------------

* வலது பக்கத்தில் காணப்படும் மேல் படத்தில் மஞ்சள் நிறத்தில் காணப்படும் வட்டமே, பால் வழி மண்டலத்தில் சூரியனின் சுற்றுப்பாதை ஆகும்.
* துர்தேவதையும் இச்சுற்றுப்பாதை வழியாக சுற்றி வருவதாக நம்புகின்றனர்.
* கீழ் படத்தில் உள்ளது வானியலார் நம்புகின்ற துர்தேவதை.

குறிப்பு தற்போது வானியலார் அதிகமாக தேடும் விசயமாக இந்த துர்தேவதை உள்ளது.

மேற்கோள்
--------

1. ↑  வான சாஸ்திரம், வேங்கடம், விகடன் பிரசுரம், ப-122, **துர்தேவதை**, ISBN 978 8189936228
2. ↑  மைம்மீன் புகையினும் தூமம் தோன்றினும்  
தென்-திசை மருங்கில் வெள்ளி ஓடினும்  
வயலகம் நிறைய புதுப்பூ மலர  
--- பெயல் பிழைப்பு அறா - புறநானூறு 117
3. ↑  "See the "Spiral Arms" part of this NASA animation for details". 2009-06-21 அன்று மூலம் பரணிடப்பட்டது. 2011-08-22 அன்று பார்க்கப்பட்டது.
4. 1 2  SPACE.COM, science magazine, "Sun's Nemesis Pelted Earth with Comets, Study Suggests" (11 March 2010),
5. ↑  "NASA - WISE Delivers Millions of Galaxies, Stars, Asteroids". Nasa.gov. 2011-06-15 அன்று பார்க்கப்பட்டது.
6. ↑  Jpl.Nasa.Gov (2011-02-18). "Can WISE Find the Hypothetical 'Tyche'? - NASA Jet Propulsion Laboratory". Jpl.nasa.gov. 2012-01-17 அன்று மூலம் பரணிடப்பட்டது. 2011-06-15 அன்று பார்க்கப்பட்டது.
7. ↑  "Solar System 'Nemesis': Nearby Stars Could Pose Threat". Space.com. 2011-02-17. 2011-06-15 அன்று பார்க்கப்பட்டது.
சுதைச் சிற்பங்கள், மதுரை மீனாட்சி சுந்தரேசுவரர் கோயில்
**சுதைச் சிற்பங்கள்** என்பவை சுண்ணாம்பால் உருவாக்கப்பட்ட சிற்பங்கள் ஆகும். மரக் குச்சிகளும் சுண்ணாம்பும் இச்சிற்பங்கள் செய்யப் பயன்படுத்தப்பட்டன. சுதைச் சிற்பங்கள் தமிழகத்தில் பல நூற்றாண்டுகளுக்கு முன்பிருந்தே வழக்கிலிருந்தன. 
பின்னாளில் சுண்ணாம்பிற்குப் பதிலாக சிமெண்ட் பயன்படுத்தப்பட்டது. மரக் குச்சிகளுக்குப் பதிலாக இரும்புக் கம்பிகள் பயன்படுத்தப்பட்டன. முற்காலச் சிற்பங்கள் இன்று காணக் கிடைக்காவிட்டாலும் தமிழ் இலக்கியங்களில் அவை பற்றிய செய்திகள் உள்ளன. பரிபாடலில் மதுரையில் இருந்த மாடம் ஒன்றினையும் அதில் இருந்த சிற்பங்களையும் பற்றியும் விளக்கப்பட்டுள்ளது. 

காவிரிப்பூம்பட்டினத்தில் இருந்த மாளிகைகளில் சுதையினால் செய்யப்பட்ட சிற்ப உருவங்கள் அமைக்கப் பட்டிருந்ததையும், இந்திர விழாவின் போது அந்நகரத்துக்கு வந்த மக்கள் கண்டு களித்ததாகவும் மணிமேகலை கூறுகிறது.

காணப்படும் இடங்கள்
------------------

மீனாட்சி-சுந்தரேஸ்வரர் திருக்கல்யாணம்
தமிழகத்தில் பல கிராமங்களில் சுடுமண் சிற்பங்களும், சுதைச் சிற்பங்களும் செய்து வழிபடப்பட்டன. இன்றும் திருவிழாக் காலங்களில் வழிபடப்படுகின்றன. அய்யனார், மாரியம்மன், காளியம்மன், அங்காளம்மன், முத்தாலம்மன் போன்ற தெய்வங்கள் மற்றும் அவர்களது வாகனங்கள் சுடு மண்ணாலும், சுதையாலும் செய்யப்பட்டன. திருவரங்கம், சமயபுரம், அழகர் கோவில், சீர்காழி, மதுரை கூடல் அழகர் கோயில் ஆகிய கோயில்களில் கருவறை மூலவர் சிற்பம் சுதையால் செய்து வைக்கப்பட்டுள்ளது. விமானத்தின் மேற்பகுதியிலும், கோபுரங்களிலும் சுதைச் சிற்பங்கள் செய்து வைக்கப்பட்டுள்ளன. அவற்றிற்கு வண்ணமும் பூசப்பட்டுள்ளது.

இதனையும் காண்க
--------------

* சுடுமண் சிற்பங்கள்

மேற்கோள்களும் குறிப்புகளும்
---------------------------

1. ↑  "3.6.2 சுதைச் சிற்பங்கள்". 2020-01-30 அன்று மூலம் பரணிடப்பட்டது. 2021-08-17 அன்று பார்க்கப்பட்டது.
2. ↑  பரிபாடல் 10:43-48
3. ↑  முனைவர் லோ. மணிவண்ணன். "சிதைச்சிற்பங்கள்". அக்டோபர் 28, 2012 அன்று பார்க்கப்பட்டது.
**ஐநா உருசிய மொழி நாள்** (*UN Russian Language Day*, உருசியம்: День русского языка Организации Объединенных Наций) என்பது ஆண்டுதோறும் சூன் 6 அன்று கொண்டாடப்படும் ஒரு நிகழ்வு ஆகும். இந்நிகழ்வு 2010 ஆம் ஆண்டில் ஐக்கிய நாடுகள் கல்வி, அறிவியல், பண்பாட்டு நிறுவனத்தினால் (யுனெசுக்கோ) அறிமுகப்படுத்தப்பட்டது. நவீன உருசிய மொழியின் தந்தை என அழைக்கப்படும் உருசியக் கவிஞர் அலெக்சாந்தர் பூசுக்கினின் பிறந்தநாளை நினைவு கூரும் முகமாக ஐநா உருசிய மொழி நாள் அறிவிக்கப்பட்டது.

ஐநா மொழி நாட்களின் முன்முயற்சி 2010 பிப்ரவரியில், பன்மொழி மற்றும் கலாச்சாரப் பன்முகத்தன்மையைக் கொண்டாடுவதற்கும், ஐ.நா.வின் ஆறு அதிகாரபூர்வ பணி மொழிகளும் அவ்வமைப்பு சமமாகப் பயன்படுத்தப்படுவதை ஊக்குவிப்பதற்கும் தொடங்கப்பட்டது.

இவற்றையும் பார்க்க
------------------

* பன்னாட்டுத் தாய்மொழி நாள்
* கொண்டாட்ட நாட்கள்

மேற்கோள்கள்
-----------

1. 1 2  Wagner, Ashley (2013-06-06). "Celebrating Russian Language Day". *Oxford Dictionaries*. Archived from the original on 2013-12-30.. பார்த்த நாள்: 30 December 2013.
2. ↑  Shasha, Deng (2010-11-23). "First-ever Chinese Language Day celebrated at UN". *Xinghua*.. பார்த்த நாள்: 30 December 2013.

வெளி இணைப்புகள்
---------------

* UN Russian Language Day - Official Site (Russian)
**துர்பா பானர்ஜி** (*Durba Banerjee*) என்பவர் முதல் இந்தியப் பெண் வணிக வானோடி ஆவார்.

ஆரம்ப கால வாழ்க்கை
------------------

சிறுவயதில், பானர்ஜிக்கு வானூர்திகள் மற்றும் பறப்பது என்றால் மிகவும் பிடிக்கும். வானோடியாக ஆக வேண்டும் என்பது இவரது விருப்பமாக இருந்தது. ஒரே மாதிரியான கொள்கைகளை உடைத்து இந்தத் துறையில் இறங்கிய முதல் பெண்மணி இவர்தான்.

தொழில்
------

பானர்ஜி 1959-ல் டிசி3 வானோடியாக *ஏர் சர்வே* இந்தியாவுடன் வானூர்தியில் பறக்கும் தனது வானோடி பயணத்தைத் தொடங்கினார்.

இந்தியன் விமானச்சேவை நிறுவனத்தில் சேர்ந்து 1988-ல் ஓய்வு பெற்றார். அப்போது மத்திய விமானப் போக்குவரத்துத் துறை அமைச்சர் ஹுமாயுன் கபீரை வணிக விமானியாகப் பணியமர்த்த முதன்முதலில் அணுகியபோது அவர் தயக்கம் காட்டினார். அதற்குப் பதிலாக இவருக்கு விமானப் பணிப்பெண் பதவியை வழங்கினார். 

9000 மணிநேரத்துடன் அதிக விமானப் பயணம் செய்த பெருமை பானர்ஜிக்கு உண்டு. பானர்ஜி ஈ27 *சுழலி விமான* வானூர்தியின் தளபதியானார். பி737 200 தொடரின் வருகையுடன், இவர் பீற்றுவளிச் சுழலி வானோடி என மதிப்பிடப்பட்டார்.

* 
*

மேற்கோள்கள்
-----------

1. ↑  "Indian Women in Aviation, Japanese Airforce". *iaf00.tripod.com*. 2017-09-23 அன்று மூலம் பரணிடப்பட்டது. 2023-03-17 அன்று பார்க்கப்பட்டது.
2. ↑  "First Indian woman to command jet engine aircraft retires - Indian Express". *archive.indianexpress.com*.
3. 1 2  "History of Airlines". 25 டிசம்பர் 2018 அன்று மூலம் பரணிடப்பட்டது. 10 March 2015 அன்று பார்க்கப்பட்டது.
4. ↑
பேர்ள் துறைமுகத்தின் ஒரு காட்சி. துறைமுகத்தின் நடுவில் போர்ட் தீவு உள்ளது.
செய்மதியில் இருந்து பேர்ள் துறைமுகத்தின் காட்சி. ஹொனலூலு விமான நிலையம் வலது பக்க மூலையில் உள்ளது.
**பேர்ள் துறைமுகம்** (*Pearl Harbor*) ஐக்கிய அமெரிக்காவின் ஹவாய் மாநிலத்தின் தலைநகர் ஹொனலூலுவின் மேற்கே அமைந்துள்ள ஒவாகு தீவில் உள்ள ஒரு துறைமுகம். இத்துறைமுகத்தின் மிகப் பெரும்பாலான பகுதிகளும் அதைச் சுற்றியுள்ள இடங்களும் ஐக்கிய அமெரிக்காவின் ஒரு முக்கிய கடற்படைத்தளமும் ஐக்கிய அமெரிக்கப் பசிபிக் கடற்படையின் தலைமையகமும் ஆகும். ஜப்பானியர்கள் இத்துறைமுகத்தின் மீது டிசம்பர் 7, 1941 ஆம் ஆண்டில் நடத்திய குண்டுத் தாக்குதல் ஐக்கிய அமெரிக்காவை இரண்டாம் உலகப் போரில் ஈடுபட வைத்தது.

ஜப்பானியரின் தாக்குதல்
----------------------

முதன்மைக் கட்டுரை: பேர்ள் துறைமுகத் தாக்குதல்
பேர்ள் துறைமுகம் மீதான திடீர்த் தாக்குதல் ஐக்கிய அமெரிக்காவைத் திகைக்க வைத்தது எனலாம். டிசம்பர் 7, 1941 அதிகாலை ஜப்பான் பேரரசின் கடற்படையின் நீர்மூழ்கிக் கப்பல்களும் விமானங்களும் தளபதி இசரோக்கு யமமோட்டோ தலைமையில் இத்துறைமுகம் மீது திடீர்த் தாக்குதலை மேற்கொண்டன. இத்தாக்குதல் நடத்தப்படக்கூடும் என ஏற்கனவே அமெரிக்கா அறிந்திருக்க ஏதுநிலை இருந்திருந்தாலும் அமெரிக்கா இத்தாக்குதலுக்குத் தயாராக இருக்கவில்லை. அன்று காலை 6:09 மணிக்கு ஆறு விமானத் தாங்கிக் கப்பல்களில் இருந்து 181 விமானங்கள் குண்டு மழை பொழிய ஆரம்பித்தன. அமெரிக்கக் கடற்படைக் கப்பல்களும் இராணுவத் தளங்களும் அழிக்கப்பட்டன. மொத்தமாக 21 கப்பல்கள் அழிக்கப்பட்டு 2,350 பேர் கொல்லப்பட்டனர். இவர்களில் 68 பேர் பொது மக்கள். 1,178 பேர் படுகாயமடைந்தனர். இத்தாக்குதலை அடுத்து ஐக்கிய அமெரிக்கா இரண்டாம் உலகப் போரில் நேரடியாகக் குதித்தது.

வெளி இணைப்புகள்
---------------

விக்கிமீடியா பொதுவகத்தில்,  
 ***Pearl Harbor***   
என்பதின் ஊடகங்கள் உள்ளன. 

* பேர்ள் துறைமுகத் தாக்குதல் பரணிடப்பட்டது 2007-12-13 at the வந்தவழி இயந்திரம்
* பேர்ள் துறைமுக வரலாறு பரணிடப்பட்டது 2010-04-08 at the வந்தவழி இயந்திரம்

21°21′43″N 157°57′13″W﻿ / ﻿21.36194°N 157.95361°W﻿ / 21.36194; -157.95361
**சுத்தபிடகம்** அல்லது **சூத்திர பிடகம்**, கௌதம புத்தரின் போதனைகளையும் தத்துவங்களையும் நேரடியாக பாலி மொழியில் கொண்டுள்ளது. இது ஞான போதனைகள் மூலம் ஒருவரின் உள்ளொளொளியை வெளிப்படுத்துதல் அல்லது ஆத்ம விடுதலை ஏற்படுத்துவதை நோக்கமாகக் கொண்டது.இதனை தொகுத்தவர் புத்தரின் முதனமைச் சீடர்களில் ஒருவரான ஆனந்தர் ஆவார். புத்தரின்்் ஒன்றுவிட்ட சகோதரர்

பிரிவுகள்
---------

சுத்தபிடகம் தீக நிகாயம், மஜ்ஜிம நிகாயம், ஸம்புக்த நிகாயம், அங்குத்தர நிகாயம், குட்டக நிகாயம் என்னும் ஐந்து பிரிவுகளையுடையது. ஐந்தாவது பிரிவாகிய குட்டக நிகாயத்துக்குப் பதினைந்து உட்பிரிவுகள் உள்ளன. அவைகள்:

1. குட்டகபதம்
2. தம்மபதம்
3. உதானம்
4. இதிவுத்தகம்
5. ஸத்த நிபாதம்
6. விமானவத்து
7. பேதவத்து
8. தேரகாதை
9. தேரி காதை
10. ஜாதக கதைகள்
11. மஹாநித்தேசம்
12. படிஸம்ஹித மக்கம்
13. அபதானம்
14. புத்த வம்சம்,
15. சரியாபிடகம்.

சுத்தபிடகத்தின் உரைகளும், உரையாசிரியர்கள்
-----------------------------------------

ஆச்சாரியர் புத்தகோசர் சூத்த பிடகத்தின் முதல் நான்கு பிரிவுகளுக்கு பாளி மொழியில் உரை எழுதியுள்ளார். தீக நிகாயத்துக்கு சுமங்களவிலாசினீ என்னும் உரையையும், மஜ்ஜிம நிகாயத்துக்கு பபஞ்ச சூடனீ என்னும் உரையையும், சம்புக்த நிகாயத்துக்கு சாராத்த பகாசினீ என்னும் உரையையும், அங்குத்தர நிகாயத்துக்கு மனோரத பூரணீ என்னும் உரையையும் எழுதியுள்ளார்.

சூத்தபிடகத்தின் ஐந்தாவது பிரிவாகிய குட்டக நிகாயத் தின் உட்பிரிவாகிய குட்டக பாதத்திற்குப் பரமார்த்த ஜோதிகா என்னும் உரையையும், தம்ம பதத்திற்கு தம்மபதாட்டகதா என்னும் உரையையும் புத்தகோசர் எழுதியுள்ளார்.

உதானம், இதிவுத்தகம் என்னும் பிரிவுகளுக்குப் பரமார்த்ததீபனீ என்னும் உரையைத் தமிழராகிய ஆச்சாரிரியர் தர்மபால மகாதேரர் எழுதியுள்ளார்.

ஐந்தாவது உட்பிரிவாகிய சுத்த நிபாதத்திற்குப் பரமார்த்த ஜோதிகா என்னும் உரையை ஆசாரிய புத்தகோசர் எழுதியுள்ளார்.
விமானவத்து, பேதவத்து, தேரகாதை, தேரிகாதை என்னும் நான்கு உட்பிரிவுகளுக்குத் தமிழராகிய ஆசாரிய தம்ம பாலர் மகாதேரர், பரமார்த்த தீபனீ என்னும் உரையை எழுதியுள்ளார்.

ஜாதகம் என்னும் உட்பிரிவுக்கு *ஜாதகாத்த கதா* என்னும் உரையை புத்தகோசர் எழுதியுள்ளார். நித்தேசம் என்னும் பிரிவுக்கு *ஸத்தம்ம பஜ்ஜோ திகா* என்னும் உரையை உபசேனர் என்பவர் எழுதியுள்ளார். *படிஸம்ஹித மக்கம்* என்னும் பிரிவுக்கு *ஸத்தம்ம பகாஸினீ* என்னும் உரையை மகாநாமர் என்பவர் எழுதியுள்ளார். அபதானம் என்னும் பிரிவுக்கு விசுத்தசன விலாஸினீ என்னும் உரையை ஒருவர் எழுதியுள்ளார். ஆனால். அவர் பெயர் தெரியவில்லை. புத்த வம்சம் என்னும் பிரிவுக்கு மதுராத்த விலாஸினீ என்னும் உரையை சோழநாட்டுத் தமிழராகிய ஆசாரிய *புத்ததத்த தேரர்* எழுதினார். சரியா பிடகம் என்னும் பிரிவுக்கும் பரமார்த்த தீபனீ என்னும் உரையை ஆசாரிய தம்மபால மகாதேரர் எழுதினார்.

இதனையும் காண்க
--------------

* திரிபிடகம்
* விநயபிடகம்

மேற்கோள்கள்
-----------

1. ↑  Sutta Pitaka - The Basket of Suttas
2. ↑  Sutta Pitaka
**துறவறப் புகுநிலை இயக்குநர்** என்பவர் கத்தோலிக்க திருச்சபையில் கத்தோலிக்க துறவறப் புகுநிலையினரை பயிற்றுவித்து உருவாக்கும் பணியையும் அதற்காக உள்ள இல்லத்தை நிர்வகிக்கும் பொறுப்புடையத் துறவி ஆவார். துறவறப் புகுநிலையினரின் அழைத்தலைத் தெளிவாக உய்த்துணர்வதும் தேர்வுசெய்து பார்ப்பதும்; மற்றும் சபைக்குரிய நிறைவாழ்வை நடத்த அவர்களைப் படிப்டியாக உருவாக்குவதும் இயக்குநருடைய கடமையாகும்.

துறவறப் புகுநிலையினர் தங்களின் நேரத்தை இறைவேண்டலிலும்,  தியானத்திலும் செலவிட்டு இயேசுவின் வாழ்வையும் தூயவர்களின் வாழ்வையும் பின்பற்றி தங்களையே உறுவாக்கிக்கொள்ள வழிவகை செய்யது இப்பணியினை ஆற்றுவோரின் கடமை ஆகும். இப்பணிக்காலத்தில் இவர் ஒவ்வொரு புகுநிலையினரைப்பற்றியும் முறையான அதிகாரிகளிடம் அறிக்கை அளிக்கவேண்டும். இதனால் இவர்கள் மற்றக் கடமைகளால் தடை செய்யப்படாமல் தங்களது பணியைப் பயனுள்ள வகையில்; நிலையான விதத்திலும் நிறைவேற்றக் கூடியவர்களாக இருக்க வேண்டும்.

துறவறப் புகுநிலை இயக்குநர் சபையின் உறுப்பினராகவும் நிரந்தர வார்த்தைப்பாடு கொடுத்தவராகவும் முறைப்படி நியமிக்கப்பட்டவராகவும் இருக்கவேண்டும். அச்சபையானது குருக்களை உருவாக்குவதில் முனைப்புடன் இருந்தால் இவ்வியக்குநர் ஒரு குருவாக இருக்க வேண்டும்.

மேற்கோள்கள்
-----------

1. ↑  தி.ச. 651

| * பா
* உ
* தொ
கத்தோலிக்க திருச்சபையில்அர்ப்பண வாழ்வு |
| --- |
| வகைகள் | 
* மறைமாவட்ட திருப்பணியாளர்கள்
* Consecrated virgin
* வனத்துறவி
* துறவற சபை
	+ Orders
		- Monastic
			* Cenobitic
			* Enclosed
			* Idiorrhythmic
		- Canons Regular
		- Mendicants
			* Second Orders
		- Clerks Regular
	+ Congregations
* உலகுசார் சபைகள்
* மறைத்தூதுப்பணி வாழ்வுச் சமூகங்கள்

 |  |
| உறுதிமொழி | 
* நற்செய்தி அறிவுரைகள்
	+ வறுமை
	+ கற்பு
	+ Obedience
* Profession
* Solemn vow
* Vow of silence
* Vow of enclosure

 |
| ஆதீனம் | 
* Abbey
* Cloister
* துறவற மடம்
* Hermitage
* Priory
* Refectory

 |
| இறைவேண்டல் | 
* Contemplation
* திருப்புகழ்மாலை
* திருப்பலி
* Meditation
* Mysticism
* செபமாலை

 |
| உடை | 
* Clerical clothing
* Coif
* Cornette
* Scapular
* Vestment

 |
| Members | 
* Abbot
* Abbess
* Brother
* துறவறப் புகுநிலை இயக்குநர்
* துறவி
* துறவறப் புகுநிலை
* அருட்சகோதரி
* Oblate
* Postulant
* Provincial superior
* Prior
* Superior general

 |
| Other | 
* Asceticism
* Tonsure
* Vocational discernment

 |
**துறையூர் ஓடைகிழார்** சங்ககாலப் புலவர்களில் ஒருவர். புறநானூறு 136 எண்ணுள்ள இவரது ஒரே ஒரு பாடலில் இவர் ஆய் வள்ளலைச் சிறப்பித்துப் பாடியுள்ளார்.[1] இந்த ஆய் கடையெழு வள்ளல்களில் ஒருவன்.

கூளியர் யார்?
-------------

'மரம் பிறங்கிய நளிச் சிலம்பில், குரங்கு அன்ன புன் குறுங் கூளியர், பரந்து அலைக்கும் பகை' என்னும் பாடல் தொடர் கூளியர் யார் என்பதை விளங்கிக்கொள்ளப் போதுமானதாக உள்ளது. மரமடர்ந்த காடுகளில் கூளியர் வாழ்ந்தனர். அவர்கள் குரங்கு போல் குள்ளமானவர்கள். வழிப்போக்கர் கொண்டுசெல்லும் பொருள்களை அவர்கள் கவர்ந்துகொள்வர்.

புலவர் வறுமை
------------

### பேன் பகை

புலவர் உடுத்தியிருந்த உடை யாழின் பத்தரைப் போர்த்தியிருந்த துணிபோல் ஓட்டை பட்டிருந்ததாம். அதில் துணிப் பேன்கள் மேய்ந்து உடுத்தியவரைக் கடித்தனவாம்.

### பசிப் பகை

புலவரும் புலவரின் சுற்றத்தாரும் சரியாக உண்ணாமையால் உடல் மெலிந்து காணப்பட்டனராம். அவர்களின் கண்கள் நீர்க்குளமாகத் தோஓன்றியதாம்.

### கூளியர் பகை

செல்லும் வழியில் கூளியரின் வழிப்பறிக் கொடுமையும் இருந்ததாம்.

புலவர் சொன்னது
--------------

ஆய் இத்தகைய எல்லாப் பகையும் அறிந்தவன் என்று எண்ணி அவனிடம் வந்து வாழ்த்தினாராம்.

'எமக்கு ஈவோர் பிறர்கமு ஈவோர், பிறர்க்கு ஈவோர் தமக்கு ஈப' என்று புலவர் ஆய் வள்ளலிடம் அறத்தின் விளைவை எட்த்துரைத்தார்.

புலவர் வேண்டியது
----------------

எனக்கு ஒத்தது உனக்குத் தெரியும். அதை விடுத்து உன் தகுதிக்கு ஒத்தது எது என எண்ணிப்பார்த்து நல்க வேண்டும் - என்று புலவர் வேண்டுகிறார்.

### துறையூர் ஓடை மணல்

துறையூரில் பாயும் ஆற்றோடையில் படிந்துள்ள மணலின் எண்ணிக்கையைக் காட்டிலும் பல நாள் ஆய் வள்ளல் நலமுடன் வாழவேண்டும் என்று புலவர் வாழ்த்துகிறார்.

மேற்கோள்கள்
-----------

1. ↑  துறையூர் ஓடைகிழார் - தமிழ் இணையக் கல்விக் கழகம்

வெளி இணைப்புகள்
---------------

* துறையூர் ஓடைகிழார் பாடல் - புறநானூறு 136
**மைக்கேல் இயன் புரூசு** *(Michael Ian Bruce)* என்பவர் அடிலெய்டு பல்கலைக்கழகத்தில் பணியாற்றிய இயற்பிய மற்றும் கனிம வேதியியல் பேராசிரியர் ஆவார். 1938 ஆம் ஆண்டில் பிறந்த இவர் இங்கிலாந்தில் கல்வி கற்று 1973 ஆம் ஆண்டில் அடிலெய்டு பல்கலைக்கழகத்தில் பேராசிரியராக நுழைந்தார். 1982 முதல் இறுதியாக 2009 ஆம் ஆண்டு பணியிலிருந்து ஓய்வு பெறும் வரை அப்பல்கலைக்கழகத்தில் அங்காசு இருக்கை வேதியியல் பேராசிரியராகப் பணிபுரிந்தார்.

பங்களிப்பு
----------

உலோகத் தொகுதிகள் பிரிவில் குறிப்பாக ருத்தேனியம் தொடர்பான பிரிவில் பல பங்களிப்புகளை புரூசு வழங்கியுள்ளார்.

மரியாதை
-------

ஆத்திரேலிய அறிவியல் அகாடமியின் உறுப்பினராக 1989 ஆம் ஆண்டு மைக்கேல் இயன் புரூசு தேர்ந்தெடுக்கப்பட்டார்.

மேற்கோள்கள்
-----------

1. ↑  Bruce, M. I.; Jensen, C. M.; Jones, N. L. (1989). "Dodecacarbonyltriruthenium, Ru3(CO)12". *Inorganic Syntheses* **26**: 259-61. doi:10.1002/9780470132579.ch45.
2. ↑  "Bruce, Michael Ian (1938 - )". *Biographical Entry*. Encyclopaedia of Australian Science.
3. ↑  "Bruce, Michael Ian, FAA (1938-)". trove.nla.gov.au.
4. ↑  "Angas Chair of Chemistry". University of Adelaide.
5. ↑  "Professor Michael Bruce FAA". Australian Academy of Science. 2018-09-13 அன்று மூலம் பரணிடப்பட்டது. 2020-03-20 அன்று பார்க்கப்பட்டது.
**பேறுகாலச் சலுகைச் சட்டம்** (The Maternity (Amendment) Bill 2017) என்பது 1961 ஆம் ஆண்டில் இயற்றப்பட்ட பேறுகாலச் சலுகைச் சட்டத்திலுள்ள திருத்தங்களை மேற்கொள்வதற்காக இயற்றப்பட்ட சட்டம் ஆகும். இச்சட்டம் ஆகஸ்டு 11, 2016 இல் மாநிலங்களவையில் நிறைவேற்றப்பட்டது. மேலும் மார்ச் 9, 2017 இல் மக்களவையில் (இந்தியா) நிறைவேற்றப்பட்டது. இந்தியக் குடியரசுத் தலைவரின் சட்டவரைவு ஒப்புதலானது மார்ச் 27,2017 இல் பெறப்பட்டது.

பொருந்துதல்
-----------

இந்தச் சட்டமானது மத்திய அரசின் கீழ் உள்ள நிறுவனங்களான தொழிற்சாலை, சுரங்கத் தொழில், தோட்டம், அரசு நிறுவனங்கள், கடை போன்ற பல்வேறு நிறுவனங்களுக்கும் இந்தச் சட்டம் பொருந்தும்.

தகுதி
-----

ஒரு நிறுவனத்தில் கடந்த 12 மாதங்களில் குறைந்தபட்சம் 80 நாள்கள் பணிபுரிந்த அனைத்துப் பெண்களும் இந்தச் சலுகையைப் பெறத் தகுதி உடையவர்கள் ஆவர். விடுப்புக் காலங்களில் பணியாளரின் தினசரி சம்பளத்தின் அடிப்படையில் அவருக்கு ஊதியம் வழங்கப்படுதல் வேண்டும்.

முக்கிய சட்டத் திருத்தங்கள்
---------------------------

* சம்பளத்துடன் கூடிய பேறுகால விடுமுறை நாள் நீட்டிப்பு

இந்தச் சட்டத் திருத்தத்தின் மூலம் பணிபுரியும் பெண்களுக்கு சம்பளத்துடன் கூடிய பேறுகால விடுப்பானது 12 வாரங்களில் இருந்து 26 வாரங்களாக அதிகரிக்கப்பட்டது. மேலும் குழந்தை பிறக்கும் நாளாக கருதப்படும் அந்த நாளுக்கு 8 வாரங்களுக்கு முன்னரே விடுப்பு எடுக்கவும் மீதம் உள்ள நாட்களை குழந்தை பிறந்த பின்னர் எடுக்கவும் வகை செய்யப்பட்டுள்ளது. மேலும் ஏற்கனவே இரு குழந்தைகள் உள்ளவர்கள் 12 வாரங்கள் விடுப்பு எடுக்கலாம். அதில் குழந்தை பிறப்பிற்கு முன்னர் 6 மாதம் பின்னர் 6 மாதம் போன்ற வகையில் விடுப்பு எடுக்கலாம்.

சான்றுகள்
---------

1. ↑  "Maternity Benefit (Amendment) Bill, 2016 passed in the Parliament". *pib.nic.in*. 12 ஜூன் 2017 அன்று மூலம் பரணிடப்பட்டது.
2. ↑  "Archived copy" (PDF). 13 சூலை 2017 அன்று மூலம் (PDF) பரணிடப்பட்டது. 20 சூலை 2017 அன்று பார்க்கப்பட்டது.CS1 maint: archived copy as title (link)
3. ↑  "Archived copy". 24 அக்டோபர் 2017 அன்று மூலம் பரணிடப்பட்டது. 24 அக்டோபர் 2017 அன்று பார்க்கப்பட்டது.CS1 maint: archived copy as title (link)
4. ↑  "All you want to know about Maternity leave in India". 24 செப்டெம்பர் 2018 அன்று பார்க்கப்பட்டது.
**சூசெட் ஜோர்டன்** (*Suzette Jordan*, 1974 - 13, மார்ச் 2015) பாலியல் வல்லுறவுக்கு எதிராகப் போராடியவர். கொல்கத்தாவின் புகழ்பெற்ற வணிகவீதிகளுள் ஒன்றான பார்க் ஸ்ட்ரீட்டில் பாலியல் வல்லுறவுக்குத் தாம் உள்ளானதைத் துணிச்சலாக 2013ல் வெளியுலகிற்கு அறிவித்ததன்மூலம் "பார்க் ஸ்ட்ரீட் வல்லுறவில் பாதிக்கப்பட்ட பெண்" என்றே பரவலாக அறியப்பட்டார். 'பாதிக்கப்பட்டவர்' என்பதனைவிட அத்தகைய நிகழ்விலிருந்து 'மீண்டெழுந்தவர்' என்பதற்கே சான்றாகத் திகழ்ந்த அவர் தமது 40-வது அகவையில் மூளைக்காய்ச்சலால் உடல்நலம் குன்றி கொல்கத்தாவில் உயிரிழந்தார்.

மேற்கூறிய பாலியல் வல்லுறவுச் சம்பவம் பிப்ரவரி 2012ல் நிகழ்ந்தது. இந்திய சட்டப்படி வல்லுறவில் பாதிக்கப்பட்டவரின் அடையாளத்தை அவரது அனுமதியின்றி வெளியிடக்கூடாது என்ற நிலையில் அந்த உரிமையை மறுதலித்து ஜூன் 2013ல் தனது அடையாளத்தை பகிரங்கப்படுத்தியபோது அவர் கூறியதாவது: "

|  |  |  |
| --- | --- | --- |
| "| "அது எனது தவறில்லை எனும்போது நான் ஏன் அடையாளத்தை ஒளிக்கவேண்டும்? எனது செயலால் நடக்காத ஒன்றுக்கு நான் ஏன் வெட்கமடைய வேண்டும்? நான் மிருகத்தனத்துக்கு உள்ளாக்கப்பட்டேன், சித்திரவதைக்கு ஆளானேன், வன்கலவி செய்யப்பட்டேன், அதனால் நான் போராடுகிறேன், போராடுவேன். | "|
| —Suzette |

அவரது மரணத்தின்போது குற்றஞ்சாட்டப்பட்ட ஐவரில் மூன்று பேர் கைதுசெய்யப்பட்டு வழக்கு விசாரணை நடந்தது. அம்மூவரும் தங்கள் மீது சாட்டப்பட்டக் குற்றத்தை ஒப்புக்கொள்ளவில்லை; முக்கியக் குற்றவாளி உள்ளிட்ட மற்ற இருவர் கைதுசெய்யப்படவில்லை.

ஜோர்டான் பெண் உரிமைகளுக்கானச் செயற்பாட்டாளராகப் பணியாற்றினார். பாலியல் மற்றும் குடும்ப வன்முறைக்குள்ளானோருக்கு உதவும் அமைப்பிற்காக ஆலோசனை வழங்குவோராகவும் சிறிதுகாலம் பணியாற்றினார்.

மரணம்
-----

சூசெட் ஜோர்டன் 40 ஆவது அகவையில் மூளைக் காய்ச்சல் நோயால் மார்ச் 13, 2015 அன்று மரணமடைந்தார். அவரது இறுதிநாட்களில் அவரது இரு மகள்களுடன் வசித்து வந்தார்.

மேற்கோள்கள்
-----------

1. 1 2 3  "Suzette Jordan: India anti-rape campaigner dies after illness". BBC News www.bbc.com. 13 March 2015. 13 March 2015 அன்று பார்க்கப்பட்டது.
2. ↑  "Park Street Rape Survivor Suzette Jordan, Who Took On Bengal Government, Dies". NDTV www.ndtv.com. ndtv.com. 13 March 2015.. பார்த்த நாள்: 14 March 2015.
3. ↑  Jha, Rupa (21 June 2013). "Why an India rape victim disclosed her identity". BBC News www.bbc.com. 13 March 2015 அன்று பார்க்கப்பட்டது.
4. ↑  "Park Street rape victim Suzette Jordan dies in Kolkata". Press Trust of India india.com. us.india.com. 13 March 2015.. பார்த்த நாள்: 14 March 2015.
5. ↑  Mohan, Shriya (3 July 2013). "How Do You Survive Being Named ‘The Park Street Rape Victim’?". Yahoo News India in.news.yahoo.com.. பார்த்த நாள்: 14 March 2015.
**இராமராஜ பூஷன்** (*Ramarajabhushan*)(பொ.ச. 16 ஆம் நூற்றாண்டின் நடுப்பகுதி) ஒரு தெலுங்குக் கவிஞரும் குறிப்பிடத்தக்க இசைக்கலைஞருமாவார். விஜயநகரப் பேரரசன் கிருஷ்ணதேவராயனின் அரசவையில் "அஷ்டதிகஜங்கள்" எனும் கவிஞர்கள் குழுவில் ஒருவராக இருந்தார். இவர் 13ஆம் நூற்றாண்டின் நடுப்பகுதியில் சாலிவாகன ஆண்டில் வாழ்ந்ததாக நம்பப்படுகிறது. இவரது புத்தகங்களில் வசுச்சரித்ரமு, அரிச்சந்திர நளோபாக்யனமு, காவ்யலங்காரசங்கிரகமு, நரசபூபாலேயமு ஆகியவை அடங்கும். இவற்றில், "வசுசரித்திரமு" மிகவும் பிரபலமானது.

சுயசரிதை
--------

நெல்லூரை பூர்வீகமாகக் கொண்ட இவர் தனது இளமை பருவத்தில் அல்லசாணி பெத்தண்ணாவிடம்  பயிற்சி பெற்றவர் என்றும் நம்பப்பட்டது. பின்னர் இவரை கிருஷ்ணதேவராயனும் அவரது வாரிசுகளும் ஆதரித்தனர். இவரது உண்மையான பெயர் பட்டு மூர்த்தி, அவர் அலிய ராம ராயனின்  அரசவையில் இரத்தினமாக இருந்ததால் இவர் 'இராமராஜ பூஷன்' என்று அறியப்பட்டார். இவர் ஒரு புகழ்பெற்ற வீணை இசைக்கலைஞராவார்.

படைப்புகள்
----------

காவியலங்காரசங்கிரகமு, அரிசந்திர நளோபாக்யானமு, நரசபூபாலேயமு போன்றவை இவரது பிரபலமான படைப்புகள். இவர், 'அரிச்சந்திர நளோபாக்கியனமு' என்ற படைப்பை திருமலை தேவ ராயனுக்கும் 'வசுசரித்ரமு'வை நரசராயனுக்கும் அர்ப்பணித்தார்

நடை
---

சிலேடை அல்லது இரட்டை அர்த்தத்தைப் பயன்படுத்தி இவர் இயற்றிய "வசுசரித்திரமு" என்ற படைப்பு மிகவும் பிரபலமானது. இந்தக் கவிதைகளை பின்னர் சேமகுரா வெங்கட கவி உட்பட பல தெலுங்கு கவிஞர்களால் பின்பற்றப்பட்டன.

பிங்கலி சூரண்ணாவின் படைப்புகளை பின்பற்றி "அரிசந்திர நளோபாக்யானமு" என்ற தவ்யார்த்தி ( இரட்டைப் பொருள்) படைப்பையும் எழுதினார். கதையின் ஒவ்வொரு கவிதையிலும் அரிச்சந்திரன் மற்றும் நளன் ஆகிய மன்னர்களின் வாழ்க்கையை விவரிக்கிறது. இவர் ஒரு இசைக்கலைஞராகவும் இருந்ததால், இவரது சில கவிதைகள் இசையமைப்புகளுகேற்ற இசை ஓட்டமும் தாளமும் இருந்தது.

மேற்கோள்கள்
-----------

1. ↑  Sonti, Venkata Suryanarayana Rao. "Panchakavyas in Telugu Literature". mihira.com. 3 May 2005 அன்று மூலம் பரணிடப்பட்டது. 2 March 2008 அன்று பார்க்கப்பட்டது.
2. ↑  "Allasani Peddana". vedapanditulu.net. 4 August 2012 அன்று மூலம் பரணிடப்பட்டது. 1 March 2008 அன்று பார்க்கப்பட்டது.
3. ↑  Vijayanagara and Bamini Kingdom - Chapter 9 - Page 2.41

வெளி இணைப்புகள்
---------------

* Bhattumurthy
* Telugu literature
* K.A. Nilakanta Sastry, History of South India, From Prehistoric times to fall of Vijayanagar, 1955, OUP, New Delhi (Reprinted 2002) ISBN 0-19-560686-8
* Golden age of Telugu Literature
* Literary activity in Vijayanagara Empire